ሻለቃ ዳዊት፡ ህውከት እማ ሐዚ'ውን ተፈጢሩ እዩ። ኣብ ኢትዮጵያ ካብዚ ዝኸፍአ ጸገም ክፍጠር ኣይኽእልን። ሰለዚ እቲ ቀንዲ ነገር ኢትዮጵያ እትበሃል ሃገር ንሓዋሩ ክትህሉ፡ ከቢድ ውሳነ ምሃብ ከድሊ እዩ። እቲ ዋና ጸገም እንኽተሎ ዘለና ኣብ ዓለም ዘየለ ናይ ብሄር ፌደራሊዝም እዩ። እዚ ስርዓት ኣብ ኣፍሪካ ይኹን ኣብ ዓለም የለን። ቁሩብ ዝመሳሰል ናይ ኮሞሮስን ናይጄሪያን እዩ። ንሱ'ውን ግን ኣብ ዘርኢ መሰረት ዝገበረ ኣይኮነን። እቲ ናይ ብሄር ፌደራሊዝም ህዝቢ ተመያይጡሉ ኣይኮነን ተግባራዊ ተገይሩ። እቲ ሕገ መንግስቲ ክርቀቕ ከሎ ዓብዪ ስሕተት እዩ ተሰሪሑ። ፐረዚደንት ነጋሶ ጊዳዳ ባዕሎም፡ ተጋጊና ኢና፤ ህዝቢ ኣየማኸርናን ኢሎም እዮም። ኣነ ህዝቢ ብደምቢ ይምከረሉ እሞ ሓዱሽ ሕገ መንግስቲ ይረቐቕ እየ ዝብል። እዚ ዘሎ ናይ ብሄር ፌደራሊዝም ሒዝና ኣብ ኢትዮጵያ ሰላም ክህሉ እዩ ኢልካ ምሕሳብ ኣይከኣልን። ሰላም ምስኣን ጥራሕ ዘይኮነስ ብዘይ ጥርጥር፡ ህልቂት ክፍጠር እዩ። ነቲ ሐዚ እተልዕሎ ዘለኻ ጸገማት መፍትሒኡ እንታይ እዩ?
